《朝云墓十首次孙西庵先生韵 其一》
明代·何绛

自今歧路各西东，事与浮云失故踪。已觉逝川伤别念，更来清镜促愁容。

星霜渐见侵华发，火影应难到洞宫。最是不堪回首处，隔江吹篴月明中。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。